สิ้นแล้ว “อัษฎางค์ ปาณิกบุตร” นักวิชาการรัฐศาสตร์-อดีตนักเตะทีมชาติไทย วัย 81 ปี
สิ้นแล้ว "รศ.อัษฎางค์ ปาณิกบุตร" นักวิชาการรัฐศาสตร์-อดีตนักเตะทีมชาติไทย เจ้าของฉายา "จิ้งเหลนไฟ" วัย 81 ปี
สิ้นแล้ว "รศ.อัษฎางค์ ปาณิกบุตร" นักวิชาการรัฐศาสตร์-อดีตนักเตะทีมชาติไทย เจ้าของฉายา "จิ้งเหลนไฟ" วัย 81 ปี
7 พ.ค. 2563

ผู้สื่อข่าวรายว่า วันนี้ (7 พ.ค.63) นายเชื้อ ฮั่นจินดา ประธานสมาพันธ์ปลัดองค์การบริหารส่วนตำบล (อบต.) แห่งประเทศไทย โพสต์เฟซบุ๊กส่วนตัวแจ้งข่าวการเสียชีวิตของ รศ.อัษฎางค์ ปาณิกบุตร นักวิชาการด้านรัฐศาสตร์ชื่อดัง และอดีตนักฟุตบอลทีมชาติไทย
โดยข้อความระบุว่า อาจารย์อัษฎางค์ ปาณิกบุตร กรรมการผู้ทรงคุณวุฒิ ก กลาง อบต.อดีต กรรมการ ก.ถ.กระทรวงมหาดไทย อดีตคณบดีคณะรัฐศาสตร์ มหาวิทยาลัยรามคำแหง ถึงแก่กรรมแล้ว เมื่อเช้านี้ 7 พฤษภาคม 2563 ตั้งศพบำเพ็ญกุศลที่ วัดศิริพงษ์ธรรมนิมิต ห้าแยกวัชรพล กทม. กำหนดการรดน้ำศพเวลา 17.00 น.วันที่ 7 พฤษภาคม ที่วัดศิริพงษ์ธรรมนิมิต สวดพระอภิธรรม 5 คืน เรียนลูกศิษย์ มิตรสหาย ของท่านอาจารย์เพื่อทราบ
ทั้งนี้ นายเชื้อ เปิดเผยว่า ทราบจากครอบครัวว่าอาจารย์อัษฎางค์มีอาการหัวใจวาย จากนั้นได้ล้มในห้องน้ำ ขณะอาบน้ำ ก่อนการเดินทางไปทำหน้าที่ประธานการประชุมอนุกรรมการ ก.อบต.ที่กรมส่งเสริมการปกครองท้องถิ่น
สำหรับ รศ.อัษฎางค์ ปาณิกบุตร เกิดวันที่ 31 พ.ค. 2482 ซึ่งสิ้นเดือนนี้จะมีอายุครบ 81 ปี เป็นนักวิชาการอิสระ อดีตคณบดีคณะรัฐศาสตร์ มหาวิทยาลัยรามคำแหง และอดีตนักฟุตบอลทีมชาติไทย เจ้าของฉายา “จิ้งเหลนไฟ”
นอกจากนั้น ยังเป็นผู้เชี่ยวชาญด้านกฎหมายการกระจายอำนาจให้องค์กรปกครองท้องถิ่น เป็นประธานคณะกรรมการกลางสอบรรจุแข่งขันข้าราชการท้องถิ่น และเป็นนักวิชาการด้านรัฐศาสตร์ที่แสดงความเห็นวิจารณ์สถานการณ์ทางการเมืองมีผู้สนใจติดตามจำนวนมากในรอบ 15 ปี ที่ผ่านมา
 